b'\n_START_ARTICLE_\nKib\xc5\x8d no T\xc5\x8d\n_START_SECTION_\nSejarah\n_START_PARAGRAPH_\nPada 10 September 2017, Yuichir\xc5\x8d Tamaki dipilih sebagai ketua bersama Koike melalui sebuah pilihan raya dalam parti tersebut. Namun, Koike meletak jawatan sebagai presiden parti tidak lama kemudian pada 14 November tersebut kerana prestasi kurang cemerlang parti tersebut pada pilihan raya yang lepas.\n_START_SECTION_\nPenubuhan DPFP\n_START_PARAGRAPH_\nPada 7 Mei 2018, Kib\xc5\x8d no T\xc5\x8d serta Parti Demokratik bergabung untuk menubuhkan parti baharu, Parti Demokratik Rakyat (DPFP). Ahli-ahli yang masih kekal dalam Kib\xc5\x8d no T\xc5\x8d kini diketuai oleh Shigefumi Matsuzawa dalam parti baharu, tetapi masih mengekalkan namanya.\n_START_SECTION_\nRancangan "Yurinomics"\n_START_PARAGRAPH_\nRancangan Yurinomics (\xe3\x83\xa6\xe3\x83\xaa\xe3\x83\x8e\xe3\x83\x9f\xe3\x82\xaf\xe3\x82\xb9) merupakan sebuah rancangan ekonomi yang dilancarkan oleh Yuriko Koike sebagai pengganti "Abenomics" yang menggariskan beberapa panduan seperti membatalkan rancangan penetapan cukai penggunaan Jepun kepada 10% pada 2019 dan menghapuskan penggunaan tenaga nuklear pada 2030. Selain itu, Koike juga menetapkan rancangan "pendapatan asas" di mana rakyat menerima pendapatan tetap.'